da en da nl ca da da de es da da da da da da da da da da da da da da da da da da da en de da da en en da da da de de da da da de da da da da da da da da da da da da da nl da en da da es nl da
GEjSER præsenterer løsningsforslag | Gejser
Tirsdag skrev Sundhedsministeren på Twitter , at han havde indkaldt Facebook, TikTok, Snapchat, Danske Skoleelever, Skole og Forældre, SSP Samrådet, Sikkerhedsstyrelsen og flere andre til et møde i Sundhedsministeriet torsdag, vedr. problemerne med de såkaldte ”puff bars”. Hos GEjSER havde man håbet på en invitation, for at få muligheden for at kunne fremlægge bud på konkrete løsningsforslag, som ministeren efterspørger i sit tweet.
- ”Jeg synes det er ærgerligt, at man endnu engang undlader at inddrage branchen i drøftelserne, om hvordan man skal komme de her produkter til livs. Vi har jo altså også et stort ønske om at få sat en stopper for det hurtigt voksende illegale marked.” Siger PR-ansvarlig, Jeanett Andersen, fra GEjSER.
I GEjSER mærker man tydeligt effekten af, at de såkaldte Puff Bars er blevet populære i Danmark. Efterspørgslen på de små engangs-e-cigaretter er steget markant, siden forbuddet mod smag i væsker til e-cigaretter trådte i kraft d. 1. april i år, og da produkterne ikke er lovlige at sælge i Danmark, ser GEjSER desværre, at flere og flere kunder forsvinder.
- ”Mange af vores ellers faste kunder er også begyndt at spørge efter Puff Bars, og selvom vi prøver at tilbyde dem lovlige alternativer, kan vores udvalg af tobaks- og mentolvæsker jo ikke leve op til de smagsvarianter, som Puff Bars fås med. ”
GEjSER har tidligere advaret politikerne om de konsekvenser der nu ses, som følger af smagsforbuddet. Derfor ønsker kæden nu at offentliggøre deres bud på konkrete løsningsforslag, i et håb om, at man denne gang vil blive taget alvorligt:
For tiden ser vi, at profiler og salgsopslag på sociale medier bliver slettet, hvilket bare resulterer i, at flere nye dukker op. Det er altså skruen uden ende, når der åbenlyst ikke er nogen konsekvenser.
2. Reglerne om, at det er ulovligt for udenlandske forhandlere, at sælge og sende ulovlige e-cigaretprodukter til danske forbrugere skal håndhæves af Skattestyrelsen.
Vi ved, at udenlandske virksomheder sender ulovlige produkter til danske forbrugere, og hvis pakkerne skulle blive nuppet af toldmyndighederne (hvis det er varer fra lande udenfor EU, fx England), da opkræves modtager blot moms og toldgebyr, og når det er betalt, sendes de ulovlige produkter videre til modtager.
3. Danske B2B distributører, som handler med e-cigaretter og tilbehør, bør ikke have lov til at sælge ulovlige e-cigaretter videre til virksomheder, som ikke er registreret i Sikkerhedsstyrelsen e-cigaretforhandlerregister.
Sådan er det ikke i dag, og derfor ser vi desværre, at en af de største danske importører og distributører sælger Puff Bars B2B, fordi det er op til de virksomheder der køber produkterne at overholde loven. (Smagsforbud osv. gælder kun for salg til forbrugere).
4. For at gøre kontrolopgaven nemmere og mere effektiv kunne man lave loven om, så salg af e-cigaretter udelukkende tillades i specialforretninger og dermed forbydes i den øvrige detailhandel.
Efter vores overbevisning skyldes problematikken vedr. puff bars to hovedpunkter:
For det første har man med den nye lovgivning, givet det uregulerede marked et guldæg, ved at gøre et ellers velregulerede, lovlige marked, ulovligt. Kontrollen med markedet har ikke fulgt med lovgivningen, hvilket har givet aktørerne på det uregulerede marked frit spil. Disse aktører er ”skruppelløse” og ser intet problem i, at sælge til børn og unge, da de kun har profit for øje.
For det andet, så kommer størstedelen af puff bars til Danmark via udenlandske hjemmesider/distributører. På nuværende tidspunkt er der ikke nogen kontrol med disse salgskanaler, som derfor har fri adgang til at sende puff bars ind i Danmark.
Summa summarum; som vi ser det, skyldes hele problematikken, at ressourcer til håndhævelse og kontrol ikke er fulgt med i forbindelse med lovgivningen. Man har ikke givet kontrolmyndighederne (Forbrugerombudsmanden og Sikkerhedsstyrelsen) de nødvendige ressourcer til at kunne håndhæve en så omfattende lov, og man har heller ikke givet dem den nødvendige forberedelsestid, fordi man valgte at prioritere hurtig ikrafttrædelse frem for grundig og velovervejet regulering.
Følg pressemeddelelser fra Gejser
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Gejser
GEjSER fremrykker lønstigninger og udbetaler en kvart million i ”anerkendelses-bonus”26.9.2022 15:00:00 CEST | Pressemeddelelse
Inflation og høje energipriser har vendt op og ned på de flestes hverdag, og selvom man hos GEjSER ville ønske det anderledes, gør det sig formentlig også gældende for virksomhedens ansatte. Derfor har ledelsen nu besluttet, at medarbejderne skal have udbetalt en såkaldt ”anerkendelses-bonus”, og for at fremrykke lønstigninger, allerede fra og med oktober.
GEjSER til Folkemødet 202217.6.2022 12:01:28 CEST | Pressemeddelelse
I år er GEjSER endnu engang på Bornholm, for at deltage i Folkemødet 2022. De spørger: Hvad er forskellen på den nikotin der lovligt må sælges til unge under 18 år og den der ikke må?
SMOKE-IT flytter og åbner ny GEjSER-butik i Fields27.5.2022 12:35:24 CEST | Pressemeddelelse
Som en del af planerne om at skifte fra SMOKE-IT til GEjSER, har e-cigaretkæden besluttet at flytte deres nuværende butik til nye lokaler i Fields. Dermed har 2 ud af kædens i alt 36 butikker nu fået nyt navn.
GEjSER klager til Ombudsmanden18.5.2022 08:19:38 CEST | Pressemeddelelse
Den nye lovgivning på e-cigaretområdet har medført en lang række nye og strengere regler for de danske e-cigaretforhandlere, og derfor havde man i GEjSER også en forventning om, at myndighederne ville håndhæve loven. Sådan er det ikke gået, og derfor har GEjSER nu klaget til Ombudsmanden.
Førende e-cigaretforhandler laver omsætningsrekord dagen før nyt forbud1.4.2022 07:00:00 CEST | Pressemeddelelse
Forbuddet mod smag i væsker til e-cigaretter, har fået de danske dampere til at hamstre i stor stil. Sådan lyder det fra Danmarks største forhandler af e-cigaretter, GEjSER. Kæden melder om historisk høje salgstal den 31. marts, som var sidste dag hvor salg af eksempelvis jordbær- eller lakridssmag var tilladt.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022